Džoser

Kultová sediaca socha Necericheta Džosera

Obdobie panovania3. dynastiaokolo 2665 – 2645 (±25) pred Kr.**Vlastné meno**

(Reov syn) Nubhor (*nwb ḥr.(w)*) – Zlatý Hor

**Trónne meno**

Necerichet-nebu (*nṯrj-ẖt-nbw*) – Zlatý miláčik boha

**Horovo meno**

|  |  |  |  |  |  |  |  |
| --- | --- | --- | --- | --- | --- | --- | --- |
|  | 

|  |
| --- |
|  |
|   |  |
|  |

 |  |  |

(Hor) Necerichet (*nṯrj-ẖt*) – Miláčik boha

**Meno Oboch paní**

(Nebti) Necerichet-nebu (*nb.tj nṯrj-ẖt-nbw*)   
Zlatý miláčik oboch paní

**Meno Zlatého Hora**

Nebu-Re (*nbw-rˁ*) – Reov zlatý

**Turínsky zoznam kráľov**

**III./5**: Džoser-it (*ḏsr-jt*) – Zbožný vládca

**Abydoský zoznam kráľov**

|  |  |  |  |  |
| --- | --- | --- | --- | --- |
|  |  |  |  |  |

**16**: … džoser-sa (*…-ḏsr-s3*) – … zbožný ochranca

**Sakkársky zoznam kráľov**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | 

|  |
| --- |
|  |
|  |
|  |

 |  |  |

**12**: Džoser (*ḏsr*) – Zbožný

|  |  |
| --- | --- |
| Grécke formy mena | Τοσορθρος (Manetó SIA) |
| Latinské formy mena | Sesorthus (Manetó EK) |

|  |  |
| --- | --- |
| Hrobka | Stupňovitá pyramída v Sakkáre |

**Džoser** (staroeg. *ḏsr* – „Posvätný" alebo „Zbožný") alebo **Necerichet** (staroeg. *nṯrj-ẖt* – „Miláčik boha") bol pravdepodobne druhým panovníkom 3. dynastie starovekého Egypta a prvým panovníkom Starej ríše, ktorý si nechal vystavať pyramídu (dnes Stupňovitá pyramída v Sakkáre).

Meno
----

Meno Džoser sa vyskytuje až v textoch zo Strednej ríše a pôvodne to bol epiteton legendárneho faraóna. Spomína sa aj na Turínskom zozname kráľov ako Džoser-it (staroeg. *ḏsr-jt* – „Zbožný vládca") a v Manetónových *Aigyptiakach* v gréckej podobe Tosorthros. Za života bol známy pod menom Necerichet. Aj Manetó spomína istého Necherofa, v Turínskom zozname kráľov ako **Nebka**, ktorý by mal byť prvým vládcom dynastie. Mnohí egyptológovia sa dnes domnievajú, že Džoser bol prvým faraónom dynastie a upozorňujú na to, že poradie, v ktorom sú spomínaní Chufuovi predchodcovia na Westcarovom papyruse, naznačuje, že Nebka by mal byť umiestňovaný medzi Džosera a Huneja, nie pred Džosera. V nedávnej dobe poukázal anglický egyptológ Toby Wilkinson na fakt, že na pohrebných pečatiach na vstupe do hrobky faraóna Chasechemueja, posledného vládcu predchádzajúcej 2. dynastie, sa objavuje meno Džosera, nie Nebky. To by znamenalo, že Chasechemueja pochoval, a teda jeho nástupcom sa stal, Džoser.

Dĺžka vlády
-----------

Podľa Manethóna Džoser vládol Egyptu 29 rokov, zatiaľ čo Turínsky zoznam kráľov uvádza len 19 rokov. Pretože za Džoserovho života boli uskutočnené niektoré náročné stavebné projekty, najmä v Sakkáre, podľa niektorých musel faraón vládnuť aspoň po tri desaťročia. Manethónov údaj sa javí ako presnejší s ohľadom na Wilkinsonove dáta získané roku 2000 z Palermskej dosky, ktoré spomínajú začiatok aj koniec Džoserovho panovania. Wilkinson uvádza, že podľa Palermskej dosky vládol panovník *„28 úplných alebo čiastočných rokov"*.

Rodina
------

Pretože manželka faraóna Chasechemueja, kráľovná Nimaethap, ako sa zdá, mala titul „Kráľova matka", podľa niektorých bol Džoser jej synom a Chasechemuej bol jeho otcom. Z obdobia panovania Džosera sú známe tri ženské mená: Inetkaus, Hetefernebti a tretie, ktoré je na záznamoch nečitateľné. Jedna z týchto žien mohla byť jeho manželka, posledná jeho údajná matka Nimaethap.

Život
-----

Vstup do Džoserovho zádušného chrámu v Sakkáre
Džoser vyslal niekoľko vojenských výprav na Sinajský polostrov, ktorými si podmanil miestne obyvateľstvo. Rovnako tu ťažil tyrkys a meď. Je možné, že tiež ustálil južnú hranicu Egypta na prvom nílskom katarakte.

Niekoľko zlomkov nájdených v Iunu (Héliopolis) a Per-Hathore (Pathyris) spomína Džoserovo meno v súvislosti s výstavbou v týchto mestách. Ďalší nápis, ktorý tvrdí, že pochádza z Džoserových čias, ale v skutočnosti sa datuje iba do doby Ptolemaiovcov, rozpráva o tom, ako Džoser prestaval Chnumov chrám na ostrove Abu (Elefantiné), čím ukončil sedemročný hladomor v Egypte. Podľa niektorých ide iba o povesť, každopádne ale dokazuje, že aj dve tisícročia po faraónovej smrti si Egypťania pamätali na veľkého panovníka. Jeho najznámejšou pamiatkou je Stupňovitá pyramída, prvá svojho druhu, ktorá slúžila ako vzor pre ďalších faraónov.

Maľovaná vápencová socha faraóna Džosera v Egyptskom múzeu v Káhire je najstaršia známa egyptská socha životnej veľkosti. Bola objavená počas vykopávok v Sakkáre v rokoch 1924 – 1925. Dnes je na jej mieste v Sakkáre umiestnená kópia zo sadry.

Zdroje
------

* *Ilustrovaná encyklopedie starého Egypta*, Praha 1997.

Referencie
----------

1. ↑  Toby Wilkinson, Early Dynastic Egypt, Routledge, 1999, pp.83 & 95
2. ↑  Toby Wilkinson, Royal Annals of Ancient Egypt, pp.79 & 258

Iné projekty
------------

Commons
* Spolupracuj na Commons Commons ponúka multimediálne súbory na tému **Džoser**

Externé odkazy
--------------

* Džoser (po anglicky)

  


|  |
| --- |
| Džoser**3. dynastia** |
| Vladárske tituly |
|
| Predchodca**Nebka alebo Chasechemuej** | **Egyptský faraón**2690/2640 – 2670/2620 | Nástupca**Džoser-Teti** |

Autoritné údaje: * GND: 124402682
* ISNI: 0000 0004 4888 0545
* LCCN: no00004306
* VIAF: 78316350
* WorldCat: lccn-no00004306